GiliGold/VAD_KnessetCorpus huggingface dataset:
שלי יחימוביץ': לו היה בהצעת החוק שלך איזשהו אזכור לרצון טוב לעשות רה-ארגון בגוף הזה, לבדוק לעומק את משמעויותיו ואופן תפקודו, זה היה אחרת.
אביגדור יצחקי: למי שמכיר אותי, זה ברור.
שלי יחימוביץ': אני מודה, שחיפשתי היטב את הרצון הטוב.
שלי יחימוביץ': בוודאי לא פטור מחובת הנחה.
שלי יחימוביץ': אנחנו מדברים פה על הדורות הבאים.
רוחמה אברהם-בלילא: כאשר יש בקשה לפטור הצעת חוק מחובת הנחה, זה לפטור אותה מעצם העובדה שהיא צריכה להתבשל בנצרת 45 יום.
רוחמה אברהם-בלילא: בהתאם לחוק הכנסת, נציב הדורות הבאים מונה בנובמבר 2001 ל-5 שנים.
רוחמה אברהם-בלילא: בקרוב, בתחילת נובמבר, אמורה להסתיים תקופתו של הנציב הנוכחי.
רוחמה אברהם-בלילא: אם לא היתה מונחת הצעת החוק הזאת, היינו אמורים להתחיל בכל מה שקשור לבחירת נציב חדש.
רוחמה אברהם-בלילא: מכיוון שחה"כ יצחקי בחר להניח הצעת חוק כזאת - וזאת זכותו, אנחנו לא דני פה במהות של הצעת החוק הזאת - אנחנו צריכים להתייחס לשאלת הדחיפות, גם בפרק הזמן שבו אני נקבתי.
רוחמה אברהם-בלילא: אני לא מדברת על המהות של הצעת החוק, אם היא נכונה או לא נכונה.
רוחמה אברהם-בלילא: כיוון שיש לנו הצעת חוק פה, וכיוון שאנחנו נכנסנו לסד זמנים של אוקטובר-נובמבר, אני חושבת שפה אנחנו צריכים לשקול האם נכון לעשות זאת או לא.
שלי יחימוביץ': אנחנו ממילא חצינו את נקודת הזמן על פי החוק.
רוחמה אברהם-בלילא: עדיין לא.
רוחמה אברהם-בלילא: אני חושבת, שנכון נעשה עם נשמע את יו"ר הכנסת.
דליה איציק: חה"כ יחימוביץ מעלה פה עובדות, שאף אחת מהן לא נכונה.
דליה איציק: המציעים באופן פורמלי, הוא ב-28 לנובמבר.
דליה איציק: כאשר אני נכנסתי לתפקידי כיו"ר הכנסת, התייעצתי פה עם הרבה אנשים, כולל עם ראש לשכתו של חברי וידידי, רובי ריבלין.
דליה איציק: התייעצתי גם עם יוצרי החוק, ואחד מהם אפילו הרשה לי לצטט אותו, חה"כ פורז, אז גם אני עושה את זה.
דליה איציק: אני, חה"כ יחימוביץ, כבר 15 שנה בכנסת.
דליה איציק: קצת למדתי משהו, והגעתי למסקנה ברורה ביותר.
דליה איציק: התפקיד הזה מוטל עלי.
דליה איציק: אני, לצערי, נגררת לתוכנו של החוק, ואני רוצה לדבר על דחיפותו של החוק.
דליה איציק: הדחיפות שלו נובעת, בגלל אותה סיבה שאת העלית.
דליה איציק: אם אנחנו עכשיו לא נידרש לעניין הזה, הרי שהחוק יחייב למנות נציב, ואולי אחר כך הצעתו של חה"כ אביגדור יצחקי תהיה אחרי.
דליה איציק: בדיוק בגלל זה קיימת דחיפות.
דליה איציק: מביני דבר יודעים, שהיו הרבה חברי כנסת שדיברתי איתם טלפונית ואישית.
דליה איציק: בדקתי את הנושא.
דליה איציק: הייתי גם שרה לאיכות הסביבה.
דליה איציק: הנושא הזה נוגע גם לדורות הבאים.
דליה איציק: כאשר ישנה חקיקה, איך אנחנו מתכננים לטווח ארוך.
דליה איציק: אני חושבת, שהיתה פה כוונה טובה אבל היא לא מימשה את עצמה.
דליה איציק: אני רוצה לספר לך יותר מזה.
דליה איציק: העלות של הדבר הזה, היא בלתי נסבלת בעליל.
דליה איציק: מדובר באנשים ובגופים טובים.
דליה איציק: זה לא יאה ולא נאה שיו"ר הכנסת יתעמת עם העובדים.
דליה איציק: לכן, אני אכבס את מלותיי ממש בקפידה.
דליה איציק: אין סיבה אחת בעולם, להחזיק כמות כזאת של אנשים עם משרדים כאלה, כאשר על המענה למה שאת נדרשת לו אסור לוותר.
דליה איציק: השאלה היא, מי ייתן לנו את אותו מענה.
דליה איציק: לכן, אני משוכנעת שהצוות המשפטי היום – ויעיד חברי, חבר הכנסת רובי ריבלין, שהם טוענים שהוא נתן להם כלי עבודה בלי סוף.
דליה איציק: יותר מזה.
דליה איציק: אני הייתי צריכה לממש הבטחה של רובי.
דליה איציק: היועצת המשפטית ביקשה עוד שני יועצים משפטיים, ואני אישרתי לה זאת.
דליה איציק: תגיד לך גם ארבל, שאי אפשר בשום אופן לערער על אמינותה, שאין סיבה בעולם, שהמענים שהיו צריכים להינתן כאן – ואני לא אגיד יותר מזה – יכולים להינתן על ידי הייעוץ המשפטי, וזה צריך להיות בילד אין בחקיקה.
דליה איציק: בכל חקיקה שאנחנו מחוקקים, ולא רק ענייני איכות הסביבה אלא בכל הנושא, אנחנו צריכים לשאול את עצמנו מה ההשלכות העתידיות לגבי הדורות הבאים.
דליה איציק: אני חושבת, שזה צריך להיות בילד אין.
דליה איציק: כאשר אתה מוסיף גם את יחידת המחקר, שהיא מצוינת והיא טובה, אין סיבה בעולם.
דליה איציק: אני רוצה לומר לך, שיש פה חברי כנסת מצוינים, שאני מתה לתת להם ייעוץ חיצוני.
דליה איציק: הם הביאו לי קבלה על סך 20,000 שקלים או 30,000 שקלים, ואני לא נותנת להם את זה כי אני חסה על הכסף.
דליה איציק: למרות שהרבה פעמים אני חושבת, מה היה אם הייתי נותנת זאת לדב חנין – סתם כי הוא נוח לי ובמקרה אני חושבת שהוא חבר כנסת מצוין והוא מולי.
דליה איציק: הייתי מתה לאפשר לו את זה.
דליה איציק: אני מאמינה, כי מידת הכסף איננה מצדיקה.
דליה איציק: אני לא מדברת על כמות העובדים, אני לא מדברת על ההוצאות, אני לא מדברת על היועצים, אני לא מדברת על השכר.
דליה איציק: את מעירה בצדק ואומרת, יכול להיות שזה לא יצדיק הפעם.
שלי יחימוביץ': לא אמרתי את זה.
דליה איציק: נגיד.
דליה איציק: מותר לשאול גם את השאלה הזאת.
דליה איציק: אני 14 שנה בכנסת, ומעולם לא קיבלתי נייר אחד, וגידו לך חברים שאני לא הייתי הכי שולית.
דליה איציק: אני אפילו לא זוכרת שלסיעת העבודה, שמעולם לא היתה שולית, הוגש איזה נייר.
דליה איציק: גם לזה עכשיו אני נגררת, ולא הייתי צריכה לומר אפילו את המשפטים הללו.
דליה איציק: כל מה שאני רוצה לומר לך, זה שתסמכי עלי.
דליה איציק: אף אחד לא ילמד אותי, עם כל הכבוד הראוי.
דליה איציק: הייתי שרה לאיכות הסביבה, ויש המלחשים שהייתי אפילו שרה לא רעה.
דליה איציק: אני מאמינה באמונה שלמה, שאני עושה מהלך ייעול מאין כמוהו.
דליה איציק: יש פה הרבה דברים שצריך לעשות, ואת זה יגיד לך רובי ריבלין לא פחות טוב ממני.
דליה איציק: יש דברים שיותר קל, יש דברים שיותר מסובך לעשותם.
דליה איציק: לקיום של הגוף הזה אין הצדקה אחת.
דליה איציק: מה עוד, שאפשר היום לתת מענים בשני מקומות שהם קיימים.
דליה איציק: במהלך הארגונים, האנשים האלה לא י ילכו הביתה.
דליה איציק: יש שם אנשים טובים מאוד.
דליה איציק: אין צורך שהם ילכו הביתה.
דליה איציק: הם יעברו למקומות אחרים.
דליה איציק: רובי הוא איש ענו וצנוע.
דליה איציק: אין פה איש אחד שיגיד על רובי שהוא איש ריב ומדון.
דליה איציק: אני חושבת, שאם ישאלו אותו בחדרי חדרים, הוא יגיד גם כן שאין סיבה לשכר כזה.
דליה איציק: אני לא ראיתי חברי דירקטוריון שמקבלים הרבה יותר מאשר היושבי ראש.
דליה איציק: אני יודעת, שלראש ממשלה יש אחד, שניים או שלושה נושאים קשים להחליט ביום.
דליה איציק: יש לו מטלה.
דליה איציק: אני אפילו חושבת, שלחברי הכנסת יש מטלות כבדות, ואפילו משכורתם היא ממש לא רעה.
דליה איציק: אני לא מצאתי שום סיבה בעולם שהמשכורות שם תהיינה כאלה.
דליה איציק: לא מדובר רק על המשכורות.
דליה איציק: נניח והיינו מביאים לפה מישהו עם רבע משכורת.
דליה איציק: נניח שלא היו מגישים לנו קבלות על גבי קבלות של יועצים חיצוניים.
דליה איציק: יש לי הרגשה, שאם ניתן את הכסף הזה לדב חנין וחברי כנסת אחרים, שהקימו לובי מאוד מפואר – ואני צריכה לשאול את רובי אם אפשר לתת ייעוץ חיצוני כזה לחברי כנסת –
ראובן ריבלין: רק לוועדות.
גדעון סער: לוועדה לקידום מעמד האישה.
רוחמה אברהם-בלילא: אפשר לתקן ולומר, יו"ר סיעות ויו"ר מיוחדים.
דליה איציק: אני מניחה, שהם היו מביאים תוצרים הרבה יותר טובים.
דליה איציק: אני רוצה שתדעי יותר מזה, שכאשר אני הגעתי להיות יו"ר כנסת, באו אלי חברי כנסת מימין ומשמאל ופעם אחר פעם אמרו לי שזה מיותר.
דליה איציק: לפני שגיבשתי את עמדתי, טלפנתי לחה"כ פורז וביקשתי ממנו לבוא אלי.
דליה איציק: הוא היה אחד מיוזמי הרעיון.
דליה איציק: הוא אמר לי: זה היה כישלון.
דליה איציק: אני מצטטת אותו.
דליה איציק: התכוונו לטוב, אבל זה לא הסתייע.
דליה איציק: רובי הקים פה מחלקה מפוארת של מרכז מחקר ומידע, ואין סיבה בעולם שהיא לא תיתן את המענים הללו.
דליה איציק: אני מנהלת פה את הבית, ואת צריכה לסמוך עלי שהחובה שלי היא גם לייעל את הבית הזה.
דליה איציק: אני בסוף רואה את כמויות הכספים.
דליה איציק: אני הייתי פה 14 שנה, אבל חבר כנסת לא רואה מה שיו"ר רואה.
דליה איציק: זה התפקיד שלי.
דליה איציק: הדחיפות של הפטור, נובעת מהעבודה שבעוד 45 יום את תצדקי, כי אכן החוק יחייב אותי למנות נציב.
דליה איציק: היות ואת יודעת שקרה משהו במושב הזה, היתה מלחמה כזאת או אחרת, לא חשבתי שראשנו היו פנויים לטפל בעניין הזה, אבל קראתי לו והודעתי לו.
דליה איציק: לא רק שהודעתי לו, הוא ביקש ממני להגיד שהוא כאילו רוצה ללכת.
דליה איציק: אני אמרתי לו, שאין לי עניין לחפש אותו ולריב איתו.
דליה איציק: העניין הוא לא הוא אישית.
נסים זאב: בינתיים הוא יתפקד עד סוף נובמבר?
דליה איציק: לא יודעת.
דליה איציק: העניין הוא לא אישית.
נסים זאב: אולי שיביא לנו חוות דעת, מה ההשפעה של מצעד הגאווה על הדורות הבאים.
נסים זאב: גם החד הוריות יהיו בדור הבא.
נסים זאב: זה נושא רלוונטי.
דליה איציק: לכן, הדחיפות שנובעת מהפטור נובעת מלוח זמנים, שמלווה בייעוץ משפטי אינטנסיבי.
דליה איציק: לכן, אני מבקשת מהחברים לפטור את הצעת החוק מחובת הנחה, ואחר כך יתקיים לו דיון.
דליה איציק: הדיון יכול להיות מאוד מעניין וחשוב.
דליה איציק: אני רוצה להודות לכם על ההקשבה.
רוחמה אברהם-בלילא: אני אאפשר התייחסויות קצרות, ונעבור להצבעה.
זהבה גלאון: גברתי יו"ר הכנסת, אני רוצה לומר שיש לי הערכה רבה לעובדה שיו"ר הכנסת פועלת ומנסה לייעל את עבודת הכנסת ולהכניס שיפורים.
זהבה גלאון: אני אומרת את זה במלוא הערכה, ואני מתכוונת לזה.
זהבה גלאון: אני רוצה להוסיף משפט אחד למהות בלבד.
זהבה גלאון: אני תומכת בקיומו של גוף נציבות הדורות הבאים, בגלל הנחיצות והצורך של העבודה שלו.
זהבה גלאון: אני לא נכנסת למהות של הדברים שהוא אמור לתת לנו.
זהבה גלאון: אני רוצה לדבר רק על הפרוצדורה ועל איך הדברים נעשים.
זהבה גלאון: הכנסת הזאת ישבה על המדוכה זמן רב וחוקקה חוק.
זהבה גלאון: ישבו על החוק הזה אנשים מאוד רציניים.
זהבה גלאון: אני מודה, שהיו לי ספקות כאשר הנושא הזה היה בהליך חקיקה.
זהבה גלאון: ישבו אנשים רציניים, ואנחנו השתכנענו שיש נחיצות בחוק הזה.
זהבה גלאון: יכול להיות, גברתי, שהיו כוונות טובות ובמהלך הזמן התעוררו אנשים.
זהבה גלאון: אולי הדבר לא מתנהל מבחינה מנהלית.
רוחמה אברהם-בלילא: תתייחסי לדחיפות.
זהבה גלאון: יכול להיות שאנשים ראו שיש צורך לשפר, יש צורך לצמצם ולכווץ.
זהבה גלאון: דבר אחד הכנסת לא יכולה להרשות לעצמה, והוא להתנהל באופן בו הדבר הזה מתנהל עכשיו.
זהבה גלאון: אם חושבת יו"ר הכנסת, שהיא יכולה לתת מענה לחברי הכנסת בנושא הזה באמצעים אחרים שקיימים בכנסת, תבוא, תבקש, תקיים ישיבה מיוחדת ותשכנע.
זהבה גלאון: האם זאת הדרך לבוא ועם הצעת חוק של פטור מחובת הנחה ככה לבטל את זה?
זהבה גלאון: תמיד חברי כנסת עוברים לדום כאשר אומרים להם ייעול ושיקולים תקציביים.
זהבה גלאון: אנחנו תמיד עוברים לסדר, כדי שלא יגידו לנו שאנחנו לא רוצים לחסוך ושיהיו פה שיקולים תקציביים ושהכנסת תעבוד כמו שצריך.
זהבה גלאון: אני חושבת, שזה קצת זילות בעבודת הכנסת.
זהבה גלאון: זה ניצול של פרוצדורה לא תקינה, של מנגנון של פטור מחובת הנחה.
זהבה גלאון: דרך אגב, אני רוצה לשאול, אם החוק הזה מקבל היום פטור מחובת הנחה, מתי הוא יובא להצבעה במליאה?
קריאה: יום רביעי.
זהבה גלאון: לזה התכוונתי, גברתי.
זהבה גלאון: אני חברת כנסת מסיעה אופוזיציונית קטנה.
זהבה גלאון: כאשר אני רוצה להגיש הצעת חוק, אומרים לי שזה צריך לעבור את ועדת השרים לענייני חקיקה.
זהבה גלאון: בא מיד נציג הממשלה לוועדה.
אביגדור יצחקי: זה לא עניינה של ועדת השרים.
יעקב מרגי: גם לי זה קורה בקואליציה.
זהבה גלאון: זה באמת לא עניינה של ועדת השרים.
נסים זאב: אבל יצחקי מייצג את השרים פה.
זהבה גלאון: זה לא עניינה של ועדת השרים, זה עניינו לקבל את זה.
זהבה גלאון: לגבי הדחיפות, אני חושבת שזה לא דחוף לבטל את זה באופן הזה.
זהבה גלאון: אם יו"ר הכנסת רוצה שנבטל את המוסד, אני מוכנה לשקול, אני פתוחה לבדוק דרך אחרת לקבל מענה.
זהבה גלאון: כל עוד לא קיבלתי הסבר שיש דרך אחרת לקבל מענה, אני מסכימה עם חה"כ יחימוביץ.
זהבה גלאון: אולי צריך לעשות שיפורים.
זהבה גלאון: באופן הזה לבוא ולבטל כי יש מישהו שזה לא נוח לא, זה לא נכון.
זהבה גלאון: אני יודעת, שיש גורמים בקואליציה שמאוד לא אהבו את הפעילות של נציבות הדורות הבאים בחוק ההסדרים ובהעברות תקציביות.
ראובן ריבלין: התכוונתי לדבר רק על חובת ההנחה, אבל יו"ר הכנסת דיברה גם על מהות החוק.
ראובן ריבלין: אני רוצה לומר רק דבר אחד, חוק נציבות הדורות הבאים, שהיה לי הרבה ביקורת עליו, לא נועד לעזור לחברי הכנסת.
ראובן ריבלין: הוא בא לעמוד מול חברי הכנסת.
ראובן ריבלין: חוק שנתקבל ב-4 קריאות ועליו ישבו על המדוכה למעלה משנה וחצי, ראוי שהכנסת תתייחס לביטולו באותה אמת מידה.
ראובן ריבלין: אני לא מתייחס כרגע לעצם קיומו ולעמדה שיש לי, כדי שזה לא יפגום על הרצון שלי על הפטור מחובת הנחה.
ראובן ריבלין: אני מציע לוועדת הכנסת, לא לעשות זילות בנושא של פטור מחובת הנחה.
ראובן ריבלין: יש דברים שנמצאים על סדר יומה של הכנסת בציבוריות הישראלית 40-50 שנה, ופתאום מבקשים פטור מחובת הנחה וברגע אחד.
ראובן ריבלין: הדבר מעורר התייחסות לא רצינית לנושא.
ראובן ריבלין: צודק יצחקי שהחוק הזה אינו שייך לממשלה.
ראובן ריבלין: כיו"ר הכנסת לשעבר, הייתי מציע ליו"ר הכנסת לפנות לממשלה לומר שאין לה עמדה לגבי חוק זה, ואז היא תוכל להעמיד את זה מחר על סדר היום.
ראובן ריבלין: היא לא צריכה לחכות עד יום רביעי.
ראובן ריבלין: זה כלי שנמצא בידי יו"ר הכנסת, והיא יכולה להשתמש בו.
ראובן ריבלין: לממשלה אין מה לומר על חוק שיצא כולו מטעם הכנסת, ושהוא אמצעי העומד מול הכנסת ומתוך הכנסת.
ראובן ריבלין: לכן, אין צורך בפטור מחובת הנחה.
ראובן ריבלין: ועדת השרים תאמר היום שאין לה עמדה, ובאותו רגע תוכל יו"ר להביא את זה.
זהבה גלאון: היא התכנסה אתמול ולא דנה בזה.
ראובן ריבלין: לכן, יש לי רושם שהפטור מחובת ההנחה רוצה להביע את העמדה לגבי עצם החוק.
ראובן ריבלין: ידידי, רעי, יצחקי, אומר לכם שנבטל את החוק ואחרי זה ה' גדול.
ראובן ריבלין: בלשון המקורות, לאחר מות קדושים אמור.
ראובן ריבלין: לכן, אני אומר בואו נתייחס ברצינות לחוק שיצא תחת ידנו.
ראובן ריבלין: החוק הזה התקבל כאשר היה אברהם בורג.
ראובן ריבלין: אני הייתי חייב להפעיל אותו.
ראובן ריבלין: נציב הדורות הבאים לנציבות עם אותה משכורת שהיתה לה עוד קודם לכן, והיו לי הרבה השגות לזה.
ראובן ריבלין: לא יקרה כלום, אם החוק יבוטל אחרי 29 בנובמבר.
ראובן ריבלין: ועדת הכנסת ויו"ר הכנסת יכולה למנות אדם זמני, אלא אם כן הרצון הוא לבטל את החוק ולא לפטור מחובה.
ראובן ריבלין: אם רוצים לבטל את החוק, צריך לבחון את הפנים לכאן ולכאן.
ראובן ריבלין: צריכים לעשות רביזיה על בסיס החוק הקיים ולא על בסיס ביטולו.
רוחמה אברהם-בלילא: חה"כ יצחקי סבר, שלוחות הזמנים שבהם אנחנו נמצאים כרגע דוחקים בנו לתת את הדעת בעניין הזה.
רוחמה אברהם-בלילא: אני חושבת, שגם ועדת הכנסת צריכה להכריע האם כן או לא לפטור את החוק מחובת הנחה.
רוחמה אברהם-בלילא: אני לא חושבת, שאם יש דרך כזאת או אחרת של התייעלות, נכון וראוי למנות מישהו זמני ואחרי זה להוציא אותו.
רוחמה אברהם-בלילא: אני לא יודעת אם זה נכון.
רוחמה אברהם-בלילא: אני עוברת להצבעה, האם לפטור את החוק מחובת הצבעה.
דליה איציק: האם מותר לי להצביע?
דליה איציק: ה צ ב ע ה בעד – 15 נגד – 4 נמנעים – אין אני קובעת, שהצעת החוק קיבלה פטור מחובת הנחה.
דליה איציק: תודה רבה, הישיבה נעולה.
רוחמה אברהם-בלילא: הוא יותר רזה השנה בסעיפים שלו, ברפורמות שלו.
רוחמה אברהם-בלילא: אין השנה רפורמות כפי שהיו ב-2003 וב-2004.
חיים אורון: למשל, בניהול קופות החולים אין רפורמה.
רוחמה אברהם-בלילא: חבר הכנסת אורון, האמן לי שגם השנה, והמטרה שלי היא לומר את זה שאינני חושבת שהרפורמה של קופות החולים, שמדברת על המבנה התאגידי של קופות החולים, צריכה להיכלל בחוק ההסדרים.
רוחמה אברהם-בלילא: זאת רפורמה שהיא על עשרות עמודים, ואני אומרת פה שהכוונה שלי היא להעביר את חוק ההסדרים דיאטה נוספת, לפני שהוא מגיע לוועדות השונות.
רוחמה אברהם-בלילא: הדיאטה הזאת תעשה על ידי בחינה מהותית.
רוחמה אברהם-בלילא: הבחינה הזו תיעשה על פי הנורמות שקבע בית המשפט הגבוה לצדק ועל פי עקרונות של רלבנטיות ומדתיות.
רוחמה אברהם-בלילא: חוק ההסדרים חייב להיבחן בהיבט החוקתי של מהות העשייה המחוקקת של הבית הזה.
רוחמה אברהם-בלילא: חוק ההסדרים חייב להבחן על פי עיקרון הפרדת הרשויות ושמירה על תקינות הליך החקיקה באשר הוא.
רוחמה אברהם-בלילא: הכנסת לא יכולה להמשיך להיות חותמת גומי של הממשלה.
רוחמה אברהם-בלילא: מאז ומתמיד דיברו בכנסת על חוק ההסדרים כחוק אנטי דמוקרטי, שמצמצם מאוד - למעשה מעקר מתוכן חוקים שנחקקו על ידי חברי כנסת במהלך השנים, כמו חוק האזרחים הותיקים וחוק החיילים המשוחררים.
רוחמה אברהם-בלילא: חוק ההסדרים הוא גם חוק שמקפיא חוקים שנחקקו, חוקים חשובים מאוד, חברתיים, שיש להם עלות תקציבית ישירה כלפי תקציב המדינה.
רוחמה אברהם-בלילא: אני מדברת על חוק הדיור הציבורי.
רוחמה אברהם-בלילא: הקביעות נקבעות, הביקורת נאמרת, ועולם כמנהגו נוהג.
רוחמה אברהם-בלילא: לא נעשה כל ניסיון רציני ומחושב לשנות את המצב.
רוחמה אברהם-בלילא: ולכן, חבריי חברי הכנסת, בכוונתי ליזום תיקון לתקנון הכנסת, שיעסוק בהליכי החקיקה של חוק ההסדרים ויאפשר לועדת הכנסת ולכנסת לצמצם באופן משמעותי את החוק ככל שניתן, על מנת להבטיח הליך חקיקה ראוי ודיון הולם.
רוחמה אברהם-בלילא: ולכך אבקש את תמיכתכם ועזרתכם.
רוחמה אברהם-בלילא: בנוסף, אני סבורה שיש לקיים יום עיון מיוחד שייקרא: "הכנסת מבקרת את עצמה" – הן לגבי תהליכי חקיקת החוקים והן לגבי אופן הפיקוח של הכנסת על הממשלה בכלים הפרלמנטריים שעומדים לרשותה.
רוחמה אברהם-בלילא: אני מודה לכל האורחים הנכבדים שהסכימו לקחת חלק ולהאיר את עיננו לגבי סוגיית חוק ההסדרים.
רוחמה אברהם-בלילא: אני לא משלה את עצמי ולא אתכם, חבריי חברי הכנסת, לא נוכל לתקן הכל בפעם אחת.
רוחמה אברהם-בלילא: התוצר של הדיון הזה יקדם אותנו צעד נוסף בדרך לקביעת כללים נורמטיביים ראויים בשמירה וחיזוק מעמדה של הכנסת ותקינות הליך החקיקה.
רוחמה אברהם-בלילא: אני בטוחה שלאחר יום העיון החשוב הזה, לכל אחד ואחת מאיתנו תתגבש דעה ועמדה ביחס למידה שבה אנו צריכים או לא צריכים את חוק ההסדרים.
רוחמה אברהם-בלילא: אני מברכת כולנו ביום דיון פורה ומהנה.
רוחמה אברהם-בלילא: יש לנו סדר של דוברים, כאשר הקדשתי לכל אחד מהם חצי שעה.
רוחמה אברהם-בלילא: הדוברים לא ידברו את כל החצי שעה ולאחר מכן אאפשר לחברי הכנסת לשאול שאלות בקצרה.
ראובן ריבלין: רציתי להוסיף דבר להרצאתך המאלפת ולסקירתך על התקנון שהתגבש.
ראובן ריבלין: בשתי הכנסות האחרונות, ה-15 וה-16, מלבד התקנון יש לנו נוהגים שהפכו למנהגים שלמעשה אומצו על ידי כל חברי הכנסת, קואליציה כאופוזיציה כפי שהן מתחלפות מידי פעם.
ראובן ריבלין: זה טוב מאוד להיות בקואליציה, אני מודה, אבל זה לא קל בחוק ההסדרים.
ראובן ריבלין: הוקמה ועדת הסכמות.
ראובן ריבלין: זאת ועדה שיו"ר הכנסת היה מכנס לפני העברת הצעות החוק לוועדות עצמן.
ראובן ריבלין: כמובן שגם יו"ר ועדת הכספים ויו"ר ועדת הכנסת היו משתתפים.
ראובן ריבלין: בפעמים האחרונות קיבלנו החלטה מאוד מכריעה, שנאמר שהיא תתחיל מהשנה הזאת.
ראובן ריבלין: חבר הכנסת חיים אורון אמר אז, שלא יכול להיות מצב שבו משרד האוצר יכניס לחוק ההסדרים דברים שבעליל הוא מתכוון להוציא אותם.
ראובן ריבלין: אנחנו קיבלנו זאת ועמדנו על כך בצורה הרצינית ביותר ואני חושב שצריך לעמוד עליה גם בשנה זאת ולא רק מהשנה הבאה.
ראובן ריבלין: אלה דברים שהפכו להיות מנהג.
ראובן ריבלין: ביקשנו מהיועצת המשפטית של הכנסת לתת לו ביטוי תקנוני.
ראובן ריבלין: הבנו, בוועדת ההסכמות, שאין כוח לכנסת, גם לפי דבריו של ג'ומס, לשנות את החוק ולבטל את חוק ההסדרים, כפי שאתמול שמעתי בטלוויזיה את ד"ר לינדה עפרוני, שהציעה לנו לעשות זאת.
נאדיה חילו: יש הצעת חוק של אורית נוקד.
ראובן ריבלין: יש הרבה הצעות חוק.
ראובן ריבלין: אני מודיע לכם שבמצב הפוליטי שקיים, כל אחד יאמר לדחות לפעם הבאה, כשהוא יהיה באופוזיציה והקואליציה לא תבטל אותו.
ראובן ריבלין: יגיע לכאן גם שופט בית המשפט העליון בדימוס, שיסביר מה היו הנימוקים של בית המשפט.
ראובן ריבלין: כולנו הסכמנו שמעצמנו ומכוחנו אנחנו צריכים ליצור מצב שבו לא נסכים להכנסת עיזים, שיוצאו לאחר מכן, כאילו נותנים לנו הישג שאין בו ממש.
ראובן ריבלין: זה הפך לחלק מהתקנון כמנהג מחייב.
מוחמד ברכה: גברתי היושבת ראש.
מוחמד ברכה: התרשמתי מדברייך שיש לך גישה ביקורתית לחוק ההסדרים, דבר שהוא משותף לרבים מחברי הכנסת.
מוחמד ברכה: אבל חסרה לי, בהרכב של המרצים היום, שרובם המכריע הם מאלה ש"חטאו" בניהול או בהגשת חוקי הסדרים בשלבים שונים, הקול של האנשים שנפגעו מחוק ההסדרים.
מוחמד ברכה: חסרים לי אנשים שיש להם גישה חברתית אחרת.
רוחמה אברהם-בלילא: יש לנו כאן את לינדה עפרוני שתיתן הרצאה מאלפת בעניין הזה.
מוחמד ברכה: לכן אמרתי רובם.
מוחמד ברכה: אם את מסתכלת על 7 השמות, זה בא כאילו להסביר או לתרץ וריאציות שונות של חוק ההסדרים ולא ההתנגדות העקרונית שבאה מהשטח.
רוחמה אברהם-בלילא: לא אתה ולא אני יודעים מה הם עומדים לומר.
מוחמד ברכה: המסקנה, גברתי היושבת ראש, אני מציע לאפשר במה ואפשרות לאנשים - - -
רוחמה אברהם-בלילא: ככל שנתקדם בזמן, ואם יוותר זמן, אין לי בעיה.
רוחמה אברהם-בלילא: יו"ר ראש הכנסת היתה אמורה לכבד אותנו בנוכחותה.
רוחמה אברהם-בלילא: היא לא מרגישה טוב והיא תגיע לכאן במהלך היום.
רוחמה אברהם-בלילא: אני מעבירה את רשות הדיבור ליו"ר ועדת הכספים, חבר הכנסת יעקב ליצמן.
רוחמה אברהם-בלילא: יצא לי לעבוד עם חבר הכנסת ליצמן כחברה בוועדת הכספים בכנסת הקודמת.
רוחמה אברהם-בלילא: מבחינת התפיסה שלו, הדאגה שלו לגבי חוק התקציב וחוק ההסדרים, אני חושבת שיעקב ליצמן הוא אחד מראשי ועדות הכספים ביותר שהיו לנו.
יעקב ליצמן: גברתי יושבת הראש, תודה רבה.
יעקב ליצמן: אני לא בטוח שמה שאמרת מקובל על אביגדור יצחקי.
יעקב ליצמן: למעשה, בשנים האחרונות חוק ההסדרים הפך להיות חוק גיוס הקואליציה.
יעקב ליצמן: כל הדבר שהממשלה לא יכולה להגיע בדרך רגילה, היא עושה את זה דרך חוק ההסדרים.
יעקב ליצמן: נניח שאת זה הייתי מוכן להבין, לא לקבל, אבל באותה הזדמנות נכנסו עוד דברים, שלפעמים אין התנגדות וזה נכנס פה אחד, ואין סיבה להכניס את זה לחוק ההסדרים.
יעקב ליצמן: כפי שמישהו העיר קודם, יש חוקים שנכנסים כל שנה ויוצאים כל שנה.
יעקב ליצמן: אני אתן שתי דוגמאות.
יעקב ליצמן: למשל חולי הגזזת.
יעקב ליצמן: כל פעם זה נכנס - - - פשוט גועל נפש.
יעקב ליצמן: יודעים שאף פעם זה לא יעבור, אין סיכוי שזה יעבור וכולם מתנגדים, כולם עושים בלאגן.
יעקב ליצמן: למה להרגיז אותם?
יעקב ליצמן: למה בכלל להעביר את זה לתוך החוק?
אורי אריאל: למה גורדון מחייך?
יעקב ליצמן: הוא יודע שאני צודק.
יעקב ליצמן: כל שנה אותו דבר.
יעקב ליצמן: מכניסים ומוציאים.
יעקב ליצמן: החוק השני הוא בית החולים באשדוד.
יעקב ליצמן: מישהו יכול לבדוק כמה פעמים בוטל החוק?
דוד טל: הקפאה, לא ביטול.
יעקב ליצמן: אתה מדבר על פשרה שאתה ואני יודעים, הממשלה מוכנה להגיע לפשרה לדחות את זה.
יעקב ליצמן: בטח, כי אם תוך חודשיים לא יהיה בית חולים, זה יהיה נגד החוק.
יעקב ליצמן: ממשלה לא יכולה לעשות בלילה אחד בית חולים.
יעקב ליצמן: כל פעם מכניסים דברים.
יעקב ליצמן: מה זה חוק בית חולים באשדוד?
יעקב ליצמן: חברת הכנסת סופה לנדבר עמלה על החוק, לפני שתי קדנציות, והביאה חוק שעבר ב-4 קריאות.
יעקב ליצמן: היה מאוד קשה להעביר אותו.
יעקב ליצמן: הממשלה התנגדה אבל הוא עבר.
יעקב ליצמן: באה הממשלה ובבת אחת מבטלת את החוק.
אמנון כהן: איפה הדמוקרטיה?
יעקב ליצמן: חוק רגיל זה 4 קריאות ועובדים על זה.
יעקב ליצמן: הממשלה ביום אחד מבטלת.
: זה לא הממשלה שביטלה, אלה חברי הכנסת שהצביעו בעד הביטול.
: הממשלה לא מבטלת כלום הכנסת היא זאת שמבטלת.
אלי אפללו: תראה את זה כיחידה אחת.
אלי אפללו: חוק ההסדרים בהצבעה אחת.
אלי אפללו: אם זה היה מפוצל זה היה אחרת.
יעקב ליצמן: אני מוכן להתחייב שאם הממשלה תגיד שהשנה היא לא עושה את חוק ההסדרים, אני מוכן להביא את זה להצבעה לפני התאריך הזה.
יעקב ליצמן: אם הממשלה תגיד שהשנה פעם ראשונה אין חוק הסדרים, אני מוכן להתחייב, בואו נראה אותם, אני אעשה את כל העבודה, אבל בלי חוק ההסדרים.
ניסן סלומינסקי: כל השווקים יתמוטטו.
יעקב ליצמן: אנחנו בכנסת הולכים לדון חודשיים על חוק התקציב וחוק ההסדרים.
יעקב ליצמן: בוועדת הכספים נדון בזה 5 ימים.
יעקב ליצמן: הממשלה העבירה את זה תוך דיון אחד.
יעקב ליצמן: יומיים מקבלים את החוק וגומרים את זה בדיון אחד.
יעקב ליצמן: זאת אחת הסיבות שאנחנו לא משתתפים בממשלה.
יעקב ליצמן: אבל אנחנו כן נקיים דיון.
יעקב ליצמן: אבל חסר לנו רק דבר אחד.
יעקב ליצמן: יש ממ"מ בכנסת.
יעקב ליצמן: אני חושב שבד בבד, כשמעבירים לחברי הכנסת את חוק ההסדרים, צריך להעביר להם גם הערות על כל מיני דברים.
יעקב ליצמן: נדמה לי שבארצות הברית יש דבר כזה שיש אגף תקציבים מקביל לאגף התקציבים של הממשל ואז הם נותנים הערות לכל דבר.
יעקב ליצמן: כשאני מקבל חוק הסדרים יש מייד תשובה.
דוד טל: יש לך את סמדר אלחנני.
יעקב ליצמן: קודם כל, לא כל החוקים מגיעים לוועדת הכספים.
יעקב ליצמן: סמדר היא יועצת מצוינת ואני מכבד אותה, אבל זה לא שייך.
יעקב ליצמן: אני מדבר כרגע על מכלול ועל חיבור לממ"מ ולקבל הערות על כל תקציבי הממשלה.
יעקב ליצמן: מה היה בשנים האחרונות, מה ביצעו, מה לא עשו, מה עשו, מה טוב, מה לא טוב.
יעקב ליצמן: כחברי כנסת זה הכלי שיש לנו כרגע ללמוד יותר את הדברים.
יעקב ליצמן: בנוסף, כשיש הצעת חוק פרטית, כשמעבירים את החוק צריך להודיע מה עלות החוק.
יעקב ליצמן: דבר ראשון, הממשלה באה ואומרת: "כן נכון, לא נכון, 100 מיליון שקל".
: בממשלה הזאת כל מספר זוכה.
יעקב ליצמן: אחר כך, אדוני יו"ר הקואליציה, כשהממשלה באה לבטל את החוק היא צריכה להגיד כמה היא חוסכת.
יעקב ליצמן: כמה היא חוסכת?
יעקב ליצמן: 10 מיליון.
יעקב ליצמן: כשהחוק עולה זה 100 מיליון שקל, כשהחוק יורד זה 10 מיליון שקל.
יעקב ליצמן: אני רוצה לומר תודה ליו"ר הכנסת על שעשתה יום עיון.
יעקב ליצמן: אני זרקתי את האתגר שיבטלו את החוק השנה, התחייבות שלי להביא להצבעה את כל החוקים עד לתאריך לפני התקציב.
יעקב ליצמן: אני מתחייב לסיים את זה לפני סוף השנה.
משה כחלון: תעביר את זה בשלוש קריאות?
יעקב ליצמן: עכשיו זה אותו דבר.
ראובן ריבלין: השאלה המרכזית היא, האם זה יוצבע במליאת הכנסת, ביום קבלת התקציב, מקשה אחת?
אביגדור יצחקי: לא, הוא רוצה להביע ב-3 בנובמבר קריאה שלישית.
אלי אפללו: גברתי היושבת ראש, חברי כנסת נכבדים.
אלי אפללו: לפעמים עיזים נכנסים, לצערי הרב.
אלי אפללו: אני רוצה להזכיר חג גדול היה לנו, כשפורז היה שר הפנים, והיה חוק קיצוץ תקציב לרשויות, וזה היה חוק שהיה עז גדולה.
אלי אפללו: העז הזאת נכנסה ועברה בגלל שהשר לא עשה את המלחמה הראויה.
אלי אפללו: זה נתן קריסה מוחלטת.
אלי אפללו: אני אומר לכם, במשרד האוצר אמרו לי שהם היו בטוחים שאת העז הזאת היו צריכים להוריד.
אלי אפללו: מה לעשות?
אלי אפללו: העז הזאת נשאר ואנחנו יודעים מה שקרה בשלטון המקומי.
אלי אפללו: זאת דוגמה לכך שאת עושה את הדבר הנכון, כדי לנסות להפריד את הדברים.
אלי אפללו: גם להפריד את העיזים וגם לדון לגופו של העניין.
רוחמה אברהם-בלילא: אני עוברת ליועצת המשפטית של הכנסת, עו"ד נורית אלשטיין.
רוחמה אברהם-בלילא: בעבר היא היתה מנהלת מחלקה לסכסוכי עבודה בפרקליטות המדינה וכפי שכולנו יודעים, היום היא היועצת המשפטית של הכנסת.
רוחמה אברהם-בלילא: מנהלת ביד רמה את המחלקה המשפטית של הכנסת.
נורית אלשטיין: בימים הקרובים עומדת להתפרסם חוות דעת משפטית מפורטת, שתעסוק בחוק ההסדרים ותפרט נושאים שונים שהעלתה אותם גם יו"ר ועדת הכנסת.
נורית אלשטיין: המטרה היא להצביע על כך שבמסגרת המצב המשפטי הנוהג, יש לכנסת מה לעשות.
נורית אלשטיין: הכנסת יכולה לטפל בחוק ההסדרים לפי מיטב שיפוטה הציבורי, על פי התפקיד האמיתי השמור לה, כבית המחוקקים, ואין לצורך כך צורך לשנות חוקים.
נורית אלשטיין: יש מצב משפטי, אפשר לפעול על פיו ויש מה לעשות.
נורית אלשטיין: שתי הסכנות מוחשיות גלומות בשימוש בחוק ההסדרים, במתכונת המוכרת לנו, לדמוקרטיה הישראלית.
נורית אלשטיין: האחת, השימוש הציני המניפולטיבי בחוק ההסדרים כמכבש ריכוזי, כמעט רודני, שמשתיק ומשתק את עבודתה היום יומית של הכנסת.
נורית אלשטיין: הוא מחליף את הוועדות המתמחות, בבית המחוקקים.
נורית אלשטיין: מצב זה הוא מצב שמצביע – אם אנחנו מדברים על מדרון חלקלק - על מסוכנות לדמוקרטיה.